Jeannelius

Jeannelius  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Utseende 
Middelsstore, slanke, svært blanke, brunrøde, blinde løpebiller. De mangler fasettøyne. Hodet er rundet, kjevene noe kortere enn resten av hodet. Antennene er lange, rundt to tredjedeler av kroppslengden. Pronotum er traperformet, omtrent så langt som bredt, med en skarp midtfure. Dekkvingene er rundede med tydelige punktrader. Beina er slanke og nokså lange. Ulikt mange andre hulelevende arter har de ikke påfallende lange, utstående børstehår.

Levevis 
Artene lever i huler, der de trolig ernærer seg av andre smådyr. Jeannelius birsteini trives ved temperaturer mellom 8 og 15 grader C med relativ fuktighet over 90%, og lever trolig av spretthaler.

Utbredelse 
Artene lever i huler i Russland (vestlige Kaukasus).

Systematisk inndeling 
Systematikken følger Carabidae of the World. 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Trechini Bonelli, 1810 
 delgruppe Trechina Bonelli, 1810
 Slekten Jeannelius Kurnakov, 1959 
 Jeannelius birsteini Ljovuschkin, 1963
 Jeannelius gloriosus Ljovuschkin, 1965
 Jeannelius magnificus Kurnakov, 1959
 Jeannelius zhicharevi Lutshnik, 1915

Referanser

Eksterne lenker 
 Bilde av Jeannelius birsteini
 

Skyggeløpere
Biller formelt beskrevet i 1959